**CAPTURE21**

**Europol 2020 fotokonkurrence for Retshåndhævende Myndigheder**

**Børst støvet af linsen på dit kamera og deltag i vores CAPTURE21 foto konkurrence og vind en rejse for to til Europol i Haag!**

Der er adgang for deltagelse for professionelle og amatør fotografer der arbejder i områder inden for retshåndhævelse (politi, told, retsvæsen, fængselsvæsen, kystbevogtning m.fl.) og retshåndhævende tidsskrifter i EU lande og lande der har en Europol-aftale. Hver fotograf kan tilmelde op til fem fotografier.

I år er der to forskellige kategorier for deltagelse:

1. **At gøre Europa mere sikkert.** EU’s retshåndhævende myndigheder i en arbejdssituation, der gør Europa til en sikrere sted at være. Operationel indsigt i bekæmpelsen af organiseret kriminalitet, f.eks. narkotika og våbenhandel, menneskesmugling, forfalskning eller træningsøvelser og manøvrer. Håndhævelse afbildet i abstrakt, panorama og kunstnerisk form.
2. Europa genåbner. I takt med at vaccinationsprogrammer iværksættes over hele kontinentet, åbner Europa langsomt igen. Der er gang i rejserne igen, forretningerne åbner deres døre, og folk mødes atter i grupper. Vi vil gerne opfordre fotografer til at dele de oplevelser, de har haft under denne del af covid-19-pandemien. Vis os, hvordan politiet stadig tilpasser sit arbejde, varetager nye opgaver og hjælper borgerne igennem denne fase af pandemien.

Den vindende fotograf fra hver kategori vil vinde **en tur til Haag eller Amsterdam for 2 personer med 2 overnatninger inkl. et besøg i Europol**. Hvis der ikke er nogen vinder i en af kategorierne, tilfalder præmien den anden kategori.

Sidste frist: **30. 9. 2021**

**Online tilmelding: www.europol.europa.eu**

***Vigtigt!***

***Denne formular fremsendes via foto konkurrencens hjemmeside***

**Formular B: Den afbildedes samtykke**

*Alle genkendelige personer I alle fotos skal give deres samtykke  
gennem udfyldelse af denne samtykkeerklæring.*

**Navn:**

**Email:**

**Telefon:**

**Postadresse**:

Jeg erklærer mig fuldt indforstået med, at fotografierne indsendt af mig og den medfølgende beskrivelse anvendes af Europol i forbindelse med Europols fotokonkurrence, Europols vægkalender og alle andre Europol-publikationer, uanset om disse offentliggøres på intranet, internettet eller i skrevne medier.

Jeg erklærer mig ligeledes indforstået med, at Europol anvender mit/mine fotografi(er) til enhver anden aktivitet inden for dens mandat og gemmer mit/mine fotografi(er) til et sådant formål.

Jeg er indforstået med, at mit/mine fotografi(er) og medfølgende beskrivelse(r) kan tilpasses før offentliggørelse.

Jeg har til enhver tid ret til at trække mit samtykke tilbage uanset årsag, hvorefter fotografiet ikke vil blive anvendt i fremtidige publikationer. Jeg er indforstået med, at samtykket skal trækkes tilbage skriftligt.

**Underskrift:**

**Dato:**

***Vigtigt!***

***Denne formular fremsendes via foto konkurrencens hjemmeside***

**Formular A: Fotografens afkaldserklæring**

Jeg, (i det følgende benævnt ”fotografen”), giver hermed Den Europæiske Politienhed, (beliggende Eisenhowerlaan 73, 2517 KK Den Haag, The Netherlands (“Europol”) og dennes retssuccessor ret til at anvende, reproducere, ibrugtage, ændre, distribuere, offentliggøre (eller lade offentliggøre) og offentligt vise det/de nedenfor beskrevne fotografi(er) i hele verden:

………………………………………………………... antal billeder

til et hvilket som helst formål og er ikke begrænset til Europols vægkalender. For at undgå enhver misforståelse omfatter dette enhver fremtidig publikation, som offentligheden får adgang til. Dette gælder også via tredjepart såsom avisudgivere.

Jeg forstår og erklærer mig indforstået med, at fotografierne kan anvendes helt eller delvist og til enhver tid i sammensat eller forvrænget form, i farve eller på anden måde, og kan offentliggøres gennem et hvilket som helst medie, herunder, men ikke begrænset til, trykte medier, video og/eller på internettet. Med dette samtykke bemyndiges enhver indledende eller efterfølgende offentliggørelse eller publikation af fotografierne til enhver tid.

Jeg ejer alene og udelukkende alle rettigheder til fotografierne. Ingen del af disse er taget fra eller baseret på noget andet værk, ingen del krænker en anden persons ophavsret eller nogen anden rettighed, og ingen del overtræder eksisterende EU- eller national lovgivning. Reproduktion, offentliggørelse, udstilling eller enhver anden brug fra Europols side på en hvilket som helst måde krænker ikke, hverken direkte eller indirekte, nogen anden persons rettigheder.

I det omfang, nogen af fotografierne indeholder personer, der umiddelbart kan genkendes, har jeg medsendt alle navne, adresser og telefonnumre på disse personer, samt deres skriftlige samtykke til brug af billederne til de af Europol angivne formål.

Jeg giver afkald på enhver ret til at kontrollere/godkende noget færdigt produkt og frigør Europol fra enhver forpligtelse, som måtte opstå som følge af forvrængning, ændring eller brug i sammensat form, det være sig bevidst eller på anden måde, der måtte opstå i forbindelse med bearbejdningen eller forberedelsen af det færdige produkt.

Jeg accepterer at godtgøre og skadesløsholde Europol for alle tab, skader, omkostninger, gebyrer, retsomkostninger, tilbagebetalinger, retsafgørelser, beløb afholdt i forbindelse med bilæggelse af tvister, bøder, samt udgifter, der måtte påløbe, blive ikendt, eller afholdt som følge af: (1) enhver overtrædelse eller krænkelse af ejendomsret eller ophavsret; (2) ethvert ærekrænkende eller ulovligt forhold indeholdt i fotografierne; (3) enhver overtrædelse af privatlivets fred eller ejendomskrænkelse ved optagelsen eller offentliggørelsen af fotografierne; eller (4) enhver anden overtrædelse i forbindelse med denne konkurrence.

Jeg er indforstået med, at dette dokument er juridisk bindende, og at jeg af egen fri vilje har underskrevet denne erklæring. Fortsat/…

TIL BEKRÆFTELSE HERAF har jeg underskrevet og overleveret denne erklæring om samtykke, afkald, skadesløsholdelse og friholdelse per nedennævnte dato.

**Fotograf**

[Underskrift]

[Navn med blokbogstaver]

[Dato]

Adresse:

**Den retshåndhævende myndigheds samtykke[[1]](#footnote-1)٭**

[Underskrift]

[Navn med blokbogstaver]

[Stilling]

Organisationens navn og adresse:

1. ٭ Kun påkrævet, såfremt et fotografi afbilder aktiviteter eller udstyr, der med rimelighed kunne antages at være fortroligt. Der kræves medunderskrift, således at Europol kan forvisse sig om, at der ikke vil opstå nogen overtrædelse af interne/nationale regler for retshåndhævende myndigheder som følge af offentliggørelsen. [↑](#footnote-ref-1)